एक महीने में कैंपस में स्टूडेंट सुसाइड का दूसरा मामला, इंस्टीट्यूट ने जांच कमेटी बनाई
Indian Institute of Technology (IIT) Madras Hostel Student Suicide Case. Follow IIT Madras News, Reports and Latest News In Hindi On Dainik Bhaskar  वह आंध्र प्रदेश का रहने वाला था। बता दें कि पिछले एक महीने में इसी कैंपस आत्महत्या का यह दूसरा मामला है।
IIT मद्रास में पुष्पक नाम के बींटेक थर्ड ईयर स्टूडेंट ने मंगलवार को हॉस्टल में आत्महत्या कर ली। वह 20 साल का था और आंध्र प्रदेश का रहने वाला था। पुलिस की शुरूआती जांच में पता चला है कि वह पढ़ाई पर फोकस नहीं हो पाने और एकेडमी टास्क को पूरा न कर पाने से परेशान था। पुलिस ने कहा कि जांच पूरी होने और पोस्टमॉर्टम के बाद ही आगे कुछ कहा जा सकेगा। बता दें कि पिछले एक महीने में इसी कैंपस आत्महत्या का यह दूसरा मामला है।
इंस्टीट्यूट ने इस घटना पर दुख जताया और बयान जारी कर कहा कि आत्महत्या करने वाले स्टूडेंट के पैरेंट्स को सूचना दे दी है। ऐसे समय में म्रतक और उसके परिवार की प्राइवेसी का ध्यान रखना चाहिए। हम म्रतक के दोस्तों और उसके परिवार के साथ हैं। इंस्टीट्यूट ने जांच के लिए एक कमेटी बनाई है जो स्टूडेंट के आत्महत्या की वजह पता करेगी।
इंस्टीट्यूट ने कोविड के बाद के हालात चुनौतीपूर्ण
इंस्टीट्यूट ने कहा कि कोविड के बाद हालात चुनौतीपूर्ण हो गए हैं, जिसे हम स्टूडेंट्स, फैकल्टी और स्टाफ के लिए बेहतर बनाने की कोशिश कर रहे हैं। जानकारी के मुताबिक पुलिस भी मामले की जांच कर रही है। डेड बॉडी को पोस्टमॉर्टम के लिए भेज दिया गया है।
14 फरवरी को एक अन्य स्टूडेंट ने की थी आत्महत्या
इसी परिसर में 14 फरवरी को 24 साल के स्टीफन सनी नाम के एक अन्य स्टूडेंट ने आत्महत्या की थी। वह इलेक्ट्रिकल इंजीनियरिंग का छात्र था और वह हॉस्टल के अपने कमरे में फांसी से लटका मिला था। रिपोर्ट्स के मुताबिक उसके पास से पुलिस को एक नोट मिला था, जिस पर don’t prosecute (मुकदमा न करें) लिखा हुआ था।
ये खबरें भी पढ़ें...
IIT स्टूडेंट्स के सुसाइड पर CJI का दर्द:बोले- पता नहीं हमारे संस्थान कहां गलती कर रहे; पेरेंट्स के बारे में सोचकर दिल दुखता है
IIT संस्थानों में स्टूडेंट्स के सुसाइड की बढ़ती घटनाओं को लेकर चीफ जस्टिस डीवाई चंद्रचूड़ ने अपना दर्द साझा किया है। उन्होंने कहा, 'इन घटनाओं के बारे में सोचकर चिंता होती है। उन बच्चों के पेरेंट्स के बारे में सोचता हूं तो दिल दुखता है।' बता दें, 12 फरवरी को IIT बॉम्बे में गुजरात के फर्स्ट ईयर स्टूडेंट दर्शन सोलंकी ने सुसाइड कर लिया था। पूरी खबर पढ़ें...
IIT मुंबई में सातवीं मंजिल से कूदा स्टूडेंट, मौत:एक दिन पहले खत्म हुए थे फर्स्ट सेमेस्टर एग्जाम, दलित संगठन ने जातिगत भेदभाव का आरोप लगाया
IIT मुंबई में 18 साल के दर्शन सोलंकी नाम के स्टूडेंट ने रविवार सुबह 11:30 बजे कैंपस में बने हॉस्टल की सातवीं मंजिल से कूदकर आत्महत्या कर ली। वह गुजरात के अहमदाबाद का रहने वाला था। तीन महीने पहले ही IIT में बीटेक (केमिकल इंजिनियरिंग) की पढ़ाई के लिए उसका एडमिशन हुआ था। दर्शन 16B हॉस्टल की आठवीं मंजिल पर रहता था। रिपोर्ट्स के मुताबिक शनिवार को ही दर्शन की पहले सेमेस्टर की परीक्षा खत्म हुई थी। पूरी खबर पढ़ें...